section_heading: Takk... (2005.)
paragraph_text: Njihov četvrti po redu album Takk... (na hrvatskom "Hvala..."), nosi karakterističan zvuk s njihovog drugog albuma sa strukturom koja je bliža rocku, te je osjetna veća upotreba gitara. Album je objelodanjen u rujnu 2005. godine. Singlovi s ovog albuma bili su "Hoppípolla", "Sæglópur" i "Glósóli". Nakon svjetske turneje 2006. godine, sastav se vraća na Island, te su tijekom srpnja i kolovoza održali turneju po Islandu. Svi koncerti bili su nenajavljeni i snimke s tih koncerata nalaze se na njihovom filmu Heima.